Dion DiMucci

Dion Francis DiMucci (), betre kjend som Dion, er ein USA-amerikansk songar og låtskrivar. Musikken hans er ei blanding av doo-wop, rock, R&B og blues. Han byrja som frontmann i Dion and the Belmonts, og har så hatt ein solokarriere og var ein av dei mest populære amerikanske rock and roll-artistane i tida før den britiske bølgja. Han hadde 39 topp 40-hittar seint i 1950-åra og tidleg i 1960-åra som soloartist, med The Belmonts eller i lag med The Del-Satins. Han er mest hugsa for singlane  «Runaround Sue», «The Wanderer», «Ruby Baby» og «Lovers Who Wander».

Populariteten til Dion dalte i midten av 1960-åra og mot slutten av tiåret hadde han endra til ein meir moden stil, med songar som «Abraham, Martin and John». Han var framleis populær seint i 1960-åra og fram til midten av 1970-åra, og fortsette å lage musikk. I 1980-åra produserte Dion fleire kristne musikkalbum, og vann ein GMA Dove Award i 1984 for albumet I Put Away My Idols. Han vende attende til sekulær musikk seint i 1980-åra med Yo Frankie (1989). Frå midten av 2000-åra har Dion gjeve ut seks bluesalbum. 

Dion har gjeve ut over 40 album og fått elleve topp 10-hittar på Billboard Hot 100-lista. Han vart innlemma i Rock and Roll Hall of Fame i 1989. I 2002 vart Dion innlemma i Grammy Hall of Fame for «Runaround Sue».

 Utvald diskografi 

Med the Belmonts
 Presenting Dion and the Belmonts (1959) 
 Wish Upon a Star with Dion and the Belmonts (1960) 
 Together Again (1966)
 Live at Madison Square Garden 1972 (1973) 

Soloalbum
 Alone with Dion (1961)
 Runaround Sue (1961)
 Donna the Prima Donna  (1963) 
 Dion (1968)
 Suite for Late Summer (1972)
 Born to Be with You (1975)
 Streetheart (1976)
 I Put Away My Idols (1983) 
 Yo Frankie (1989)
 Son of Skip James (2007)
 Blues with Friends (2020)
 Stomping Ground (2021)

 Bøker 
 The Wanderer: Dion's Story (sjølvbiografi) skriven i lag med Davin Seay (1988)
 Chapters: Writing the Adventure of Your Life (sjølvhjelp) skriven i lag med Andi Litt Wiener (1998)
Dion: The Wanderer Talks Truth (Stories, Humor & Music) (ikkje-fiksjon) skriven i lag med Mike Aquilina (2011)

Kjelder

Denne artikkelen bygger på «Dion DiMucci» frå ,  den 9. april 2022.  


 Bakgrunnsstoff 
{{commonscat}


Kategori:USA-amerikanske songarar
Kategori:USA-amerikanske popsongarar
Kategori:USA-amerikanske visesongarar
Kategori:USA-amerikanske rockesongarar
Kategori:Musikarar frå The Bronx
Kategori:USA-amerikanske kristenmusikarar
Kategori:Dion and the Belmonts-medlemmar
Kategori:Doo-wop-musikarar